Document ID: 31996R1529

KOMMISSIONENS FORORDNING (EF) Nr. 1529/96 af 30. juli 1996 om ændring af forordning (EØF) nr. 2814/90 om gennemførelsesbestemmelser for så vidt angår definitionen af lam, der opfedes til tunge slagtekroppe
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3013/89 af 25. september 1989 om den fælles markedsordning for fåre- og gedekød (1), senest ændret ved forordning (EF) nr. 1265/95 (2), særlig artikel 5, stk. 9, og artikel 28,
under henvisning til Rådets forordning (EØF) nr. 3901/89 af 12. december 1989 om fastlæggelse af definitionen af lam, der opfedes til tunge slagtekroppe (3), ændret ved forordning (EF) nr. 1266/95 (4), særlig artikel 1, stk. 2, og
ud fra følgende betragtninger:
Gennemførelsesbestemmelserne for så vidt angår definitionen af lam, der opfedes til tunge slagtekroppe, er fastsat i Kommissionens forordning (EØF) nr. 2814/90 (5), senest ændret ved forordning (EF) nr. 283/96 (6); erfaringen har vist, at bestemmelserne for føringen af opfedningsregisteret som fastsat i disse gennemførelsesbestemmelser og de forpligtelser, som opfederne skal opfylde over for præmiemodtagerne til fordel for producenterne af disse lam, ikke er tilstrækkeligt præciseret; bestemmelserne på dette område bør derfor skærpes, idet det fastsættes, at registret ikke må overlappe det register, der er fastsat i artikel 4 i Rådets direktiv 92/102/EØF af 27. november 1992 om identifikation og registering af dyr (7);
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Får og Geder -
UDSTEDT FØLGENDE FORORDNING:
Artikel 1
I forordning (EØF) nr. 2814/90 foretages følgende ændringer:
1) I artikel 1, stk. 1, andet afsnit, indsættes følgende led efter tredje led:
»- identifikation af partiet.«
2) Artikel 1, stk. 2, affattes således:
»2. Den person, der holder de lam, som overgår til opfedning, skal for hvert parti, der overgår til opfedning, føre det i Rådets direktiv 92/102/EØF (*) fastsatte opfedningsregister, der udformes efter modellen i bilaget.
(*) EFT nr. L 355 af 5. 12. 1992, s. 32.«
3) Artikel 1, stk. 1, sidste afsnit, affattes således:
»Hvis opfedningen finder sted uden for præmiemodtagerens bedrift, kan den kun foretages af en enkelt opfeder i den i forordning (EØF) nr. 3901/89 omhandlede mindste opfedningsperiode på 45 dage, og den ansvarlige for opfedningsvirksomheden skal desuden indhente en forhåndsgodkendelse fra de kompetente myndigheder i den medlemsstat, hvor præmieansøgningen blev indgivet. Den ansvarlige skal desuden forpligte sig til:
- for hvert parti, der overgår til opfedning, at sende præmiemodtageren de data, der er nødvendige for opnåelse af præmien, og som findes i opfedningsregistreret, nemlig:
- det sted, hvor opfedningen fandt sted med angivelse af fedestalden
- datoerne for forsendelsen af de lam, der udgør partiet
- gennemsnitsvægten af hvert forsendt parti
- eventuel angivelse af tab af lam under opfedningen og grunden til dette tab (naturlige omstændigheder eller force majeure)
- at underkaste sig den kontrol, der er fastsat med henblik på at efterprøve, om opfedningen er foretaget
- såfremt opfedningen af dyrene er fordelt på flere fedestalde, på grundlag af de meddelelser, som de pågældende stalde skal fremsende, at føre et centralt register over de daglige ankomster og forsendelser af partier, der overgår til opfedning i de forskellige stalde, med angivelse af antallet af berørte dyr.«
4) I artikel 1, stk. 1, indsættes som sidste afsnit:
»Konstateres det, at opfederen ikke har overholdt en af de i foregående afsnit fastsatte forpligtelser som følge af en urigtig erklæring, som han har afgivet forsætligt eller ved grov forsømmelighed, trækkes godkendelsen af opfedningsvirksomheden desuden tilbage for produktionsåret efter det produktionsår, hvor den samlede overholdelse blev konstateret.«
5) Artikel 1, stk. 4, udgår.
6) Bilaget til nærværende forordning indsættes.
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Den anvendes for præmier, der ydes fra produktionsåret 1997.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 30. juli 1996.

Labels: 17
19
6